Document ID: /roh_data/filtered/fineweb-2-filterrobots_roh.jsonl.gz/18818

Vers la fin dal 14avel tschientaner è vegnida entagliada ina statua en lain. Da quel temp vegniva da quella sort art producida en la regiun dal Lai Bodan. Culla refurmaziun e vegnida la statua da Sontga Maria probablamain allontanada da la baselgia da Sta. Maria en la Val Müstair – e lura ella sparida per 500 onns.
In inserat en las gasettas naziunals ha dat l’avis
En mars da quest’onn ha il biro d’aucziuns Stuker da Berna publica l’inserat. Sin quai han diversas persunas reagi e contactà a la clostra San Jon.
La statua e finalmain a chasa
La fundaziun Pro Clostra Sonch Johann ha intgantà la statua ord l’aucziun e manà enavos en las miraglias da la claustra. Ussa sto ins anc far las retschertgas necessarias per savair dapli dal lung viadi da radund 500 onns.